Държавен вестник, бр. 102, 2017 г., стр. 48

СТР.  48	
Д Ъ Р Ж А В Е Н  В Е С Т Н И К 	
БРОЙ  102
Чл. 41. (1) В срока по чл. 40, ал. 2 оцени-
телната комисия въз основа на оценителни 
листове, утвърдени от изпълнителния директор 
на РА и публикувани в ИСУН не по-късно от 
датата на публикуване на обява за откриване 
на процедура чрез подбор, извършва:
1. проверка за административно съответ-
ствие и допустимост;
2. техническа и финансова оценка на 
представените документи, заявените данни 
и други обстоятелства, свързани с проектно-
то предложение, включително окончателна 
оценка по критериите за подбор.
(2) В случаите по чл. 39, ал. 1 проверките 
за административно съответствие и допусти-
мост по ал. 1, т. 1 се извършва за проектните 
предложения по чл. 39, ал. 5, т. 1 до достигане 
на до 110 на сто от бюджета. 
(3) Когато при проверките по ал. 1, т. 1 се 
установи липса на документи по чл. 37, ал. 1 
и/или друга нередовност, комисията изпра-
ща на кандидата уведомление чрез ИСУН за 
установените липси/нередовности и определя 
срок 15 дни за тяхното отстраняване. 
(4) Уведомлението съдържа и информа-
ция, че неотстраняването на нередовностите 
в срок може да доведе до прекратяване на 
производството по отношение на кандидата. 
Отстраняването на нередовностите не може 
да води до подобряване на качеството на 
проектното предложение.
(5) Въз основа на извършените проверки 
по ал. 1, т. 1 комисията изготвя списък на 
проектните предложения, които не се допускат 
до техническа и финансова оценка. 
(6) В списъка по ал. 5 се посочват и осно-
ванията за недопускане и той се публикува 
на интернет страницата на ДФЗ – РА, а за 
недопускането се съобщава на всеки от кан-
дидатите, включени в него, по реда на чл. 61 
от Административнопроцесуалния кодекс.
(7) Кандидат, чието проектно предложе-
ние е включено в списъка по ал. 5, може 
писмено да възрази пред изпълнителния 
директор на ДФЗ – РА, в едноседмичен срок 
от съобщаването. 
(8) За разглеждане на възраженията по 
ал. 7 и проверка на основателността им из-
пълнителният директор на ДФЗ – РА, опре-
деля служители, различни от тези, участвали 
в проверката по ал. 1, т. 1, които изготвят 
мотивиран доклад.
(9) Изпълнителният директор на ДФЗ – РА, 
се произнася по основателността на възра-
жението в едноседмичен срок от неговото 
получаване, като:
1. връща проектното предложение за тех-
ническа и финансова оценка, или
2. прекратява производството по отношение 
на кандидата.
(10) Когато при оценката по ал. 1, т. 2 се 
установи нередовност, комисията изпраща 
на кандидата уведомление чрез ИСУН, като 
определя срок 15 дни за отстраняването є. 
(11) Уведомлението съдържа и информа-
ция, че неотстраняването на нередовностите 
в срок може да доведе до прекратяване на 
производството по отношение на кандидата. 
Отстраняването на нередовностите не може 
да води до подобряване на качеството на 
проектното предложение.
(12) Като част от проверките по ал. 1 РА 
може да извърши посещение на място за ус-
тановяване на фактическото съответствие с 
представените документи, като:
1. посещението на място се извършва в 
присъствието на кандидата или на упълно-
мощен негов представител;
2. след приключване на посещението на 
място служителят на РА изготвя протокола 
с резултатите от посещението, представя го 
за подпис на кандидата или на упълномощен 
негов представител, който има право да на-
пише в протокола обяснения и възражения 
по направените констатации;
3. екземпляр от протокола по т. 2 се пре-
доставя на кандидата или на упълномощен 
негов представител веднага след приключване 
на посещението на място;
4. в случай че кандидатът или упълно-
мощен негов представител не е открит при 
извършване на посещението на място, оцени-
телната комисия уведомява кандидата, като 
му изпраща копие от протокола чрез ИСУН;
5. в едноседмичен срок от получаването на 
протокола по т. 4 за посещението на място кан-
дидатът може писмено да направи възражения и 
да даде обяснения по направените констатации 
пред изпълнителния директор на РА.
(13) След оценяване на проектните пред-
ложения по чл. 39, ал. 5, т. 1 и при наличие 
на остатъчен бюджет до 110 на сто, и преди 
класиране се извършва проверка за админи-
стративно съответствие и допустимост и тех-
ническа и финансова оценка и на проектните 
предложения по чл. 39, ал. 5, т. 2 до 110 на 
сто от бюджета.
(14) Въз основа на извършените проверки 
по ал. 1, т. 2 и ал. 13 комисията изготвя оце-
нителен доклад, който включва: 
1. списък на предложените за финансиране 
проектни предложения, подредени по реда на 
тяхното класиране по критериите за подбор, и 
размера на безвъзмездната финансова помощ, 
която да бъде предоставена за всеки от тях;
2. списък с резервните проектни предложе-
ния, подредени по реда на тяхното класиране 
по критериите за подбор, които успешно са 
преминали оценяването, но за които не дос-
тига финансиране;